KOMISSION KERTOMUS EUROOPAN PARLAMENTILLE JA NEUVOSTOLLE julkisen talouden valvonnan tehokkaasta täytäntöönpanosta euroalueella 16. marraskuuta 2011 annetulla Euroopan parlamentin ja neuvoston asetuksella (EU) N:o 1173/2011 komissiolle siirretyn delegoitujen säädösten antamisvallan käyttämisestä /* COM/2014/0393 final */





KOMISSION KERTOMUS EUROOPAN PARLAMENTILLE JA NEUVOSTOLLE julkisen talouden valvonnan tehokkaasta täytäntöönpanosta euroalueella 16. marraskuuta 2011 annetulla Euroopan parlamentin ja neuvoston asetuksella (EU) N:o 1173/2011 komissiolle siirretyn delegoitujen säädösten antamisvallan käyttämisestä 1. JOHDANTO Julkisen talouden valvonnan tehokkaasta täytäntöönpanosta euroalueella annettu Euroopan parlamentin ja neuvoston asetus (EU) N:o 1173/2011[1] on yksi niistä kuudesta säädöksestä, jotka muodostavat talouspolitiikan ohjausjärjestelmää koskevan säädöspaketin eli talouspolitiikan ohjauspaketin. Talouspolitiikan ohjausjärjestelmää koskeva säädöspaketti suunniteltiin täyttämään niitä aukkoja ja poistamaan niitä heikkouksia EU:n talouspolitiikan ohjausjärjestelmässä, jotka olivat osittain syynä talouskriisin leviämiseen EU-maissa. Asetuksella (EU) N:o 1173/2011 siirretään komissiolle valta antaa delegoituja säädöksiä tiettyjen menettelyiden osalta tilastojen väärentämisestä määrättävien seuraamusten yhteydessä. Komissiolle annetaan erityisesti valtuudet vahvistaa yksityiskohtaisia sääntöjä, jotka koskevat tutkintamenettelyä sekä tarkoin määriteltyjä liitännäistoimia. Tämä komissiolle siirretty toimivalta on osoitus siirtymisestä tiukempaan talous- ja rahapoliittisen yhteistyön valvontaan, seuraamusjärjestelmä mukaan lukien. 2. OIKEUSPERUSTA Asetuksen (EU) N:o 1173/2011 11 artiklan 2 kohdassa edellytetään tällaista kertomusta. Mainitun säännöksen mukaisesti komissiolle on siirretty valta antaa delegoituja säädöksiä kolmeksi vuodeksi 13. päivästä joulukuuta 2011 ja edellytetään, että komissio laatii siirrettyä säädösvaltaa koskevan kertomuksen. 3. SIIRRETYN SÄÄDÖSVALLAN KÄYTTÄMINEN Siirretyn säädösvallan käyttäminen katsottiin tarpeelliseksi, jotta voidaan täydentää sääntöjä, jotka koskevat tilastojen vääristämisestä määrättävien sakkojen laskemistapaa, sekä menettelysääntöjä, joita sovelletaan tietojen mahdollista vääristelyä koskevissa tutkinnoissa (joita kuvataan asetuksen (EU) N:o 1173/2011 8 artiklan 3 kohdassa). Asetuksen (EU) N:o 1173/2011 8 artiklan 1 kohdan mukaisesti neuvosto voi komission suosituksesta päättää sakon määräämisestä jäsenvaltiolle, joka vääristelee tahallisesti tai törkeän tuottamuksellisesti alijäämää ja velkaa koskevia tietoja. Asetuksen 8 artiklan 3 kohdasta seuraa lisäksi, että komissio voi toteuttaa kaikki tarvittavat tutkinnat tällaisten tietojen vääristelyjen osoittamiseksi. Asetuksen (EU) N:o 1173/2011 8 artiklan 4 kohdan nojalla komissiolle siirretään valta antaa delegoituja säädöksiä, jotka koskevat edellä 1 kohdassa tarkoitettuja yksityiskohtaisia perusteita sakon suuruuden määrittämistä varten; edellä 3 kohdassa tarkoitetun tutkintamenettelyn yksityiskohtaisia sääntöjä, liitännäistoimia ja tutkintaa koskevaa raportointia koskevia sääntöjä sekä menettelyä koskevia yksityiskohtaisia sääntöjä, joilla pyritään takaamaan puolustautumisoikeudet, mahdollisuus tutustua asiakirjoihin, oikeusapu, luottamuksellisuus, sekä ajalliset säännökset ja 1 kohdassa tarkoitettujen sakkojen periminen. Komissio on hyväksynyt yhden delegoidun päätöksen tutkinnoista ja sakoista, ja tämä päätös kattaa kaikki ne seikat, joiden osalta komissiolle siirrettiin toimivalta antaa delegoituja säädöksiä: komission delegoitu päätös 2012/678/EU, annettu 29. kesäkuuta 2012, julkisen talouden valvonnan tehokkaasta täytäntöönpanosta euroalueella annetussa Euroopan parlamentin ja neuvoston asetuksessa (EU) N:o 1173/2011 tarkoitetuista tilastojen väärentämiseen liittyvistä tutkinnoista ja sakoista[2]. Osapuoliin, joita kuultiin delegoidun päätöksen luonnoksesta, kuuluu kansallisia asiantuntijoita, jotka kutsuttiin tammi- ja maaliskuussa 2012 pidettyihin kahteen asiantuntijakokoukseen. Komissio hyväksyi delegoidun säädöksen 29. kesäkuuta 2012 ja antoi sen tiedoksi Euroopan parlamentille ja neuvostolle. Heinäkuussa 2012 eräät jäsenvaltiot ilmaisivat näkemyksenään, että säädöksen tarkasteluun tarvitaan enemmän aikaa. Tämän vuoksi neuvosto päätti 24. heinäkuuta jatkaa vastustamisen ilmaisemiseen varattua määräaikaa (tavanomaisen kahden kuukauden lisäksi) asetuksen (EU) N:o 1173/2011 11 artiklan 5 kohdan säännösten mukaisesti. Euroopan parlamentti ja neuvosto eivät ilmaisseet tämän neljän kuukauden aikana vastustavansa säädöstä millään tavoin. Kahden kuukauden lisäajan kuluttua umpeen delegoitu säädös julkaistiin Euroopan unionin virallisessa lehdessä, ja se tuli voimaan 26. marraskuuta 2012. 4. PÄÄTELMÄ Komissio on käyttänyt sille delegoitua toimivaltaa ja pyytää Euroopan parlamenttia ja neuvostoa ottamaan huomioon tämän kertomuksen. [1] EUVL L 306, 23.11.2011, s. 1. [2] EUVL L 306, 6.11.2012, s. 21.